  Майя Бывальцева Удмуртиысь кунпуш ужъёсъя министерстволы 48 выль автомобильёс сётӥзы. Эрикрадэз утись ёзэсъёсысь устоосыз ёзэтъёс машинаосты Шор площадьын ортчем кар ужрадын басьтӥзы, ивортэ улосвыл тӧролэн но кивалтэтлэн пресс-службазы. Удмуртилэн тӧроезлэсь ужзэ огдырлы быдэсъясь эрикрадэз утӥсьёслы умой ужамзы понна тау кариз. «Мер кышкыттэмлык но кунмуртъёслэн кышкыттэмлыксы — элькунлэн дэлетлыкезлэн одӥгез валтӥсь куронэз. Тӥ вылын туж бадӟым кылкутон. Ужды понна тау карисько но вань пуктэм ужпумъёстэс быдэстыны сӥзисько», — пусйиз Александр Бречалов. Техникаез федерал коньдэт чотын басьтӥзы. Машинаос дежурной частьёсы, уголовной розыскъя но экономика ласянь кышкыттэмлыкъя ёзэсъёсысь ӧнерчиослы мынозы. Элькунысь кунпуш ужъёсъя министр Александр Первухин верамъя, удысэтлэн автопаркез куинь арскын 100 процентлы выльдӥськиз. Тегъёс: Мерлык Авто МВД Удмуртия АлександрБречалов  